als_Latn dik_Latn sag_Latn
Kanabis i mbjellë përmes misrit, kanabis i përpunuar gati për shitje, fishekë blindshpues dhe armë. Kjo është ajo çka u zbulua nga policia e komisariatit nr.4, në Tiranë, gjatë operacionit të koduar “Kunati”, ku u arrestua Ndriçim Kuka 39 vjeç dhe motra e guras së tij, Bukurie Fejza 44 vjeç.
Nga kontrolli i kryer në banesat e tyre gjatë pasdites së 29 majit, policia zbuloi një sasi bimësh të mbjella në kopshtin e tyre, përmes rreshtave të bimëve të misrit. Ndërkaq në banesë policia iu gjeti të magazinuar edhe 21 kg kanabis e përpunuar e gatshme për shitje.
Një armë zjarri pushkë, dhe një pistoletë gjurmëlënëse si dhe një sasi fishekësh mes të cilëve edhe blindshpues u sekuestruan nga policia në cilësinë e provës materiale. Dy kunetërit, do të përballen tashmë me akuzat e kultivimit e shitjes së narkotikëve si dhe mbajtjes pa leje të armëve e municioneve luftarake.
TV KLAN
als_Latn als_Latn als_Latn jav_Latn